POT SRCA

Blagoslov srca in maternice
2026-06-18 17:00 - 21:00 (Europe/Ljubljana) | Tempelj POT SRCA, Glavni trg 24, Novo mesto, 8000, Slovenia
»Maternica – svetišče, v katerem se življenje rojeva.
Srce – tempelj, v katerem duša prebiva.«

Ženke, pridimo na večer, namenjen blagoslavljanju svojega srca in maternice, da v prsih znova začutimo ljubezen, v maternici (in rodilih nasploh) pa utrip življenja in strastne ustvarjalnosti.
Pri svojem delu vedno znova opažam, da ženske preprosto ne zmoremo več nositi bremen nas samih in naših prednic, da smo preutrujene, nemalokrat v neskončnost jezne na moške in cel svet. Da so naše maternice polne blokad zaradi splavov, posilstev, težkih porodov, neizživetih sanj, pretiranega delovanja in izčrpavanja v odnosih, ki nam jemljejo življenjsko energijo. V srcu pa nosimo veliko žalosti, jeze, obupanosti, nesmiselnosti bivanja. Zato bomo na srečanju spuščale bremena preteklosti ter druga drugi podelile blagoslov ljubezni in milosti, znova prižgale ogenj strasti, začutile svetost ženstvenosti.
Srečanje je namenjeno ženskam vseh starosti, tudi tistim, ki rodil v svojem telesu nimajo več.

Predvideni termini srečanj do poletja: 29.01.26, 26.02.26, 26.03.26, 23.04.26, 28.05.26 in 18.06.26.

KJE: Novo mesto, Glavni trg 24, Tempelj POT SRCA (3. nadstropje)
KDAJ: četrtek, 18.06.26, ob 17.00 uri
CENA: 80 EUR
PRIJAVA: milena.matko@siol.net

Ženske v sebi nosimo neizmerno moč. Nosilke smo novega življenja, v rokah držimo plamenico srčnosti. V nas živijo spomini na svečenice v belem, na mogočne kraljice, na veličastne boginje, na ljubeče matere, na strastne žene, na divje bojevnice, na modrosti polne starke. Zato si podajmo roke in skupaj odplešimo veličasten ples ženskosti, da omamni cvet ljubezni v nas zopet zadehti. Svet nas potrebuje – potrebuje našo nežnost in milino, strast in odločnost, ljubezen in toplino, modrost in veličino.
Dobrodošle tudi vaše znanke, prijateljice oz. tiste ženske, za katere čutite, da jim bo delavnica prinesla zadovoljstvo ter ljubeč blagoslov.

Z ljubeznijo in spoštovanjem,
Milena Matko
